'To err is human' અને ગાંધીજી પણ એક માનવ જ હતા માટે તેમણે જીવનમાં ક્યારેય ભૂલ નહી જ કરી હોય તેમ તો ન જ કહી શકાય. પરંતું તેમના જેટલું પારદર્શક વ્યક્તિત્વ ઈતિહાસમાં ભાગ્યે જ જોવા મળશે. અને તેમણે દેશને અહિંસાનો નારો આપ્યો તેની પાછળ પણ તર્ક હતો. માનવ જીવનમાં સ્વાતંત્ર્યથી વધારે અગત્યનું કશું જ નથી હોતું. જ્યારે જીવનની એ સૌથી અગત્યની વસ્તુ હથિયાર દ્વારા મળે ત્યારે તે માનવ સમુદાયને દરેક નાની-મોટી વાતમાં હથિયાર ઉઠાવવાની આદત પડી જાય છે અને તેનું પરિણામ શું આવી શકે તેનું ઊદાહરણ છે USSR. બે વિદેશી લેખકોએ લખેલા પુસ્તક કે કોઈ બ્લૉગરે કૉપી કરેલ નાનકડી પોસ્ટને અવગણીને જુઓ, તો આપણા દેશમાં વીર સાવરકરના પણ અસંખ્ય ચાહકો છે જ. તેમની અવગણના કે અનાદર નથી થયો પણ જેણે દેશ માટે વધારે કામ કર્યા છે તે ગાંધીજીની ગણના અને આદર વધારે થયો છે. (વર્ષો પહેલા 'Freedom at Midnight' શ્રી અશ્વિની ભટ્ટે કરેલો ગુજરાતી અનુવાદ વાંચ્યો હતો.)